Diari Oficial de la Generalitat Valenciana


Sumari del DOGV 9508, del 10-01-2023 (2022/12895)

RESOLUCIÓ de 20 de desembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9508

Data del DOGV
:   10-01-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12963


Data del document
:   20-12-2022

Organisme emissor
:   Universitat de València

Tipus de document
:   Resolució

Descriptors 

:   * concurs administratiu
    * concurs administratiu

RESOLUCIÓ de 20 de desembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca. [2022/12934]  
El Rectorat de la Universitat de València, fent ús de les atribucions que li atribueix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
  
Convocar l'oferta pública de diferents places d'aquest organisme amb contracte laboral a càrrec de diversos projectes de recerca, segons figuren en els annexos d'aquesta resolució, d'acord amb les bases següents:  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a projectes de recerca mitjançant el sistema de concurs.  
1.2. D'acord amb el que estableix l'article 73 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
També hi és aplicable la normativa específica universitària recollida en la Llei orgànica d'universitats, la Llei de la ciència i els Estatuts de la Universitat de València, així com en les bases d'aquesta convocatòria.  
1.3. Els processos selectius que es realitzen en cada convocatòria són mitjançant un concurs que consisteix en la valoració dels mèrits i, si és el cas, la realització d'una entrevista.  
1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s'indiquen en l'annex de cada convocatòria.  
  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do'filtro=tipo&valor=48&filtrar&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.  
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals dels aspirants  
Per a ser admesos, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar aspirants amb nacionalitat diferent a la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
2.2. Tenir complerts almenys 16 anys el dia en què acaba el termini de presentació de sol·licituds.  
2.3. Posseir una de les titulacions acadèmiques de les que figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat la equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
  
2.4. Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'Acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas d'aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
  
Tercera. Sol·licituds  
3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través de l'adreça de correu electrònic: darbcv@ph.ul. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: acdwnen@ch.vk.  
3.2. El termini de presentació de les sol·licituds és de 10 dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format PDF. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
  
També s'hi ha d'inserir la resta de documents PDF que acrediten qualsevol altre requisit que s'exigisca en la convocatòria.  
  
4.2. En la pestanya cinquena s'ha d'inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el currículum en un document PDF, o un ZIP. Es pot fer servir el model establert en aquest enllaç: http://go.uv.es/F3LCmfj.  
No és necessari que els documents adjuntats estiguen degudament acreditats en aquest moment del procediment; n'hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir als aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
5.3. Finalitzat el procés selectiu, la baremació de les persones aspirants i la proposta de contractació i de formació de la bossa es publica en el tauler d'anuncis de la Universitat de València i en la pàgina web http://www.uv.es/pasinvest.  
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
5  
.6. Les borses de treball que deriven d'aquests processos selectius romandran vigents mentre dure el projecte de recerca per al qual van ser convocats. Les crides a les persones aspirants es fa per l'ordre de la bossa.  
  
Sisena. Comissió avaluadora  
6.1. La comissió avaluadora és la que figura en l'annex corresponent a cada convocatòria.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://links.uv.es/GOo6oAT.  
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en lloc que s'indica en l'annex corresponent a la convocatòria que se sol·licita.  
  
  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats dels projectes i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1 Acabament o esgotament de la consignació pressupostària.  
7.3.2 Acabament de les tasques consignades al lloc de l'empleat o empleada dins del projecte.  
7.3.3 Acabament del projecte.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de Recursos Humans (PAS), Secció de PAS-Invest.  
En aquesta sol·licitud s'han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Recursos  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si escau, pot revisar les resolucions del tribunal d'acord amb l'esmentada norma.  
  
València, 20 de desembre de 2022.- El gerent (p. d. DOGV 30.05.2022): Juan Vicente Climent Espí.  
  
  
ANNEX I  
  
Projecte: «Metrology for Aerosol Optical Properties (Mapp). CPI-22-731».  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A, subgrup: A1  
1.2. Jornada de treball: 35 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1564,00 euros (12 pagues).  
1.4. Funcions i tasques que s'han de desenvolupar:  
- Participació en activitats associades al projecte MAPP (Metrology for Aerosol Optical Properties).  
- Manteniment i calibratge de la instrumentació de les estacions del Grup de Radiació Solar (a València i la seua província).  
- Anàlisi de bases de dades per a la determinació de propietats d'aerosols i la seua incertesa.  
1.5. Objecte i Període: anàlisi de les propietats radiatives dels aerosols obtingudes mitjançant nefelòmetres i radiòmetres solars.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau en Física, o en Enginyeria Informàtica, o en Electrònica o en Telemàtica, o titulació equivalent.  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de 30 dies des de la data d'obtenció de l'esmentat títol  
  
2. Barem  
2.1. Mèrits preferents:  
2.1.1 Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
  
2.1.2 Beca de col·laboració del Ministeri d'Educació: 0,05 punts.  
  
2.1.3 Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4 Publicacions científiques relacionades amb l'objecte del contracte (fins un màxim de 1,70 punts):  
9.3.3.6 Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.  
  
5.2.6.2 Per cada publicació en revistes científiques no relacionades en les llistes esmentades en el punt anterior: 0,25 punts.  
7.2.0.8 Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Màster en l'àmbit de l'Atmosfera i el Medi Ambient, o titulació equivalent.  
- Formació en l'àmbit de Física de l'Atmosfera.  
- Coneixements de programació: FORTRAN, C/C++, Python, Matlab i equivalents.  
- Coneixements d'instrumentació de mesura d'aerosols atmosfèrics.  
  
- Coneixements en PHP, MYSQL, HTML i creació de bases de dades i pàgines web dinàmiques.  
- Certificat d'anglès nivell B2, preferiblement C1.  
La Comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
Presidenta: María Pilar Utrillas Esteban, professora del Departament de Física de la Terra i Termodinàmica.  
Vocal 1: Víctor Estellés Leal, professor del Departament de Física de la Terra i Termodinàmica.  
Vocal 2: Miguel Ángel Aloy Torás, professor del Departament d'Astronomia i Astrofísica.  
Vocal 3: Javier García Haro, professor del Departament de Física de la Terra i Termodinàmica.  
Secretària: M. Jesús Hernández Lucas, professora del Departament de Física de la Terra i Termodinàmica.  
  
4. Comissió avaluadora suplent  
President: César Coll Company, professor del Departament de Física de la Terra i Termodinàmica.  
Vocal 1: José Luis Gómez-Amo, professor del Departament de Física de la Terra i Termodinàmica.  
Vocal 2: Vicente Muñoz Sanjosé, professor del Departament de Física Aplicada i Electromagnetisme.  
Vocal 3: M. del Carmen Martínez Tomás, professora del Departament de Física Aplicada i Electromagnetisme.  
Secretària: M. Victoria Castillo Giménez professora del Departament de Física Atòmica, Molecular i Nuclear.  
  
Per a les comunicacions i qualsevol problema que puga sorgir, la comissió avaluadora té la seu al Departament de Física de la Terra i Termodinàmica,de la Facultat de Física de la Universitat de València.  
  
  
ANNEX II  
  
Projecte: «Acuerdo de colaboración entre la Fundación Gesmed, el Ilustre Colegio Oficial de licenciados y graduados en Cafyd y la Universitat de Valencia Estudi General para el desarrollo de programas de prescripción del ejercicio físico y del fomento del envejecimiento activo en los adultos mayores de la provincia de Valencia. CPI-22-738».  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A, subgrup: A1  
1.2. Jornada de treball: 20 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps parcial, és de 893,71 euros (12 pagues).  
1.4. Funcions i tasques que s'han de desenvolupar:  
- Suport als programes de GESMED en centres de Salut.  
- Participació directa en les avaluacions dels programes d'AFD.  
- Introducció en fulls de càlcul de les dades recollides.  
- Visionat i anàlisi dels vídeos per a l'anàlisi qualitativa.  
- Col·laboració en el tractament de les dades i la seua anàlisi estadística;.  
- Elaboració d'informes.  
- Col·laboració en l'escriptura dels resultats.  
Aquestes tasques es realitzaran entre els Centres de Salut del departament Clínic-Malvarrosa i la FCAFE de la Universitat de València.  
1.5. Objecte i Període: tractament de les dades, anàlisi i emissió d'informes en relació al Conveni GESMED-COLEF-UVEG. Inici de transferència de resultats dels projectes associats.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau en Ciències de l'Activitat Física i de l'Esport, o titulació equivalent.  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de 30 dies des de la data d'obtenció de l'esmentat títol  
1.6.2 Valencià: Certificat de nivell C1, o titulació equivalent.  
  
2. Barem  
2.1. Mèrits preferents:  
2.1.1 Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
  
  
2.1.2 Beca de col·laboració del Ministeri d'Educació: 0,05 punts.  
  
2.1.3 Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4 Publicacions científiques relacionades amb l'objecte del contracte (fins un màxim de 1,70 punts):  
0.8.7.4 Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.  
  
6.6.9.8 Per cada publicació en revistes científiques no relacionades en les llistes esmentades en el punt anterior: 0,25 punts.  
0.6.1.4 Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
Producció Científica en l'àmbit de la flexibilitat metabòlica i en l'àmbit de l'adult major.  
- Màster en Fisiologia, o titulació equivalent.  
- Estudiant predoctoral.  
- Experiència professional en l'àmbit dels programes d'exercici físic grupals específics d'adults majors.  
- Participació en activitats de transferència: Col·laboració en projectes pre-competitius nacionals i internacionals, i contractes.  
La Comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
President: José Devis Devis, professor del Departament d'Educació Física i Esportiva.  
Vocal 1: Maria Cristina Blasco Lafarga, professora del Departament d'Educació Física i Esportiva.  
Vocal 2: Julián Carretero Asunción, professor del Departament de Fisiologia.  
Vocal 3: Consuelo Borras Blasco, professora del Departament de Fisiologia.  
Secretari: Salvador Llana Belloch, professor del Departament d'Educació Física i Esportiva.  
  
4. Comissió avaluadora suplent  
President: Ferran Calabuig Moreno, professor del Departament d'Educació Física i Esportiva.  
Vocal 1: Ivan Chulvi Medrano, professor del Departament d'Educació Física i Esportiva.  
Vocal 2: Manuel Mata Roig, professor del Departament de Patologia.  
Vocal 3: Gloria Vta. Segarra Irles, professora del Departament de Fisiologia.  
Secretària: Inmaculada Aparicio Aparicio, professora del Departament d'Educació Física i Esportiva.  
  
Per a les comunicacions i qualsevol problema que puga sorgir, la comissió avaluadora té la seu al Departament d'Educació Física i Esportiva, de la Facultat de Ciències de l'Activitat Física i l'Esport de la Universitat de València.  
  
  
ANNEX III  
  
Projecte: «The implication of tenofovir alafenamide in weight gain and metabolic changes: appraisal of changes to genes and biological processes and the implication of the purinergic system (supported interventional clinical trial). CPI-22-729».  
Oferta pública d'un lloc de treball d'investigador/a doctor/a júnior.  
  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a doctor/a júnior.  
Grup: A, subgrup: A1  
1.2. Jornada de treball: 37 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 2.266,56 euros (12 pagues).  
1.4. Funcions i tasques que s'han de desenvolupar:  
- Disseny experimental.  
- Manteniment i tractament de línies cel·lulars.  
- Experimentació animal.  
- Realització de tècniques moleculars i histològiques.  
- Anàlisi dels resultats.  
- Redacció d'informes.  
1.5. Objecte i Període: estudis farmacològics de toxicitat de fàrmacs antiretrovirals.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: doctorat en Ciències de la Salut, o titulació equivalent.  
Obtenció del títol amb una antelació màxima de 4 anys respecte a la publicació de la convocatòria. S'entén com a data d'obtenció del grau de doctor la data de lectura i aprovació de la tesi doctoral.  
  
  
2. Barem  
2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.  
  
2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.  
  
- Grau en Farmàcia, o titulació equivalent.  
- Màster en recerca biomèdica, o titulació equivalent.  
- Formació de postgrau en genòmica i genètica mèdica.  
- Formació en el maneig de mostres de risc biològic.  
- Experiència en estudis preclínics, específicament en models de fibrosi o de malaltia inflamatòria intestinal.  
- Cursos de formació en experimentació animal (categories A, B, C i D).  
- Capacitació concedida per un organisme oficial per al maneig d'animals.  
- Experiència en el disseny experimental i ús d'animals de laboratori.  
- Experiència en cultius cel·lulars.  
- Experiència en aïllament de cèl·lules primàries de teixit.  
- Experiència en aïllament de leucòcits en sang completa.  
- Experiència en citometria de flux.  
- Experiència en tècniques de biologia molecular (aïllament d'ADN/ARN, RT-PCR, WB, ICC...).  
- Experiència en processos de transfecció per siRNA.  
- Experiència en assajos de #Wound healing#.  
- Experiència en tècniques histològiques i maneig de microscopi.  
- Anglès: Certificat nivell B1.  
- Valencià: Certificat nivell B1.  
2.3. Participació en projectes de recerca competitius (fins a 15 punts):  
2.3.1 Per cada any de participació acreditada com a membre de l'equip a temps complet en projectes de recerca de convocatòries competitives del Pla Nacional d'R+D o programes autonòmics, s'assignen 3 punts.  
2.3.2 Per cada any de participació acreditada com a membre de l'equip en projectes de recerca europeus, s'assignen 5 punts.  
2.4. Participació en activitats de transferència del coneixement (fins a 15 punts):  
2.4.1 Per cada any de participació acreditada com a membre de l'equip a temps complet en contractes i convenis per a realitzar projectes de recerca, s'assignen 3 punts. En queden excloses les prestacions de serveis, assessories i activitats formatives.  
2.4.2 Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.  
2.5. Estades postdoctorals en una altra universitat i centres de recerca diferents del centre d'obtenció de la tesi doctoral (fins a 10 punts):  
  
2.5.1 Per cada any acreditat d'estada en unes altres universitats i centres de recerca, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de 30 dies consecutius.  
2.5.2 Per cada any acreditat d'estada en unes altres universitats i centres de recerca, sense finançament competitiu, s'assignen 2 punts. Les estades han de tenir una durada mínima de 30 dies consecutius.  
  
  
3. Comissió avaluadora titular  
Presidenta: Maria Dolores Ivorra Insa, professora del Departament de Farmacologia.  
Vocal 1: Juan Vicente Esplugues Mota, professor del Departament de Farmacologia.  
Vocal 2: Manuel Mata Roig, professor del Departament de Patologia.  
Vocal 3: Amparo Asuncion Alegria Toran, professora del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.  
Secretària: Maria Carmen Terencio Silvestre, professora del Departament de Farmacologia.  
  
4. Comissió avaluadora suplent  
Presidenta: Francisca Sara Calatayud Romero, professora del Departament de Farmacologia.  
Vocal 1: Angeles Álvarez Ribelles, professora del Departament de Farmacologia.  
Vocal 2: Julian Carretero Asuncion, professor del Departament de Fisiologia.  
Vocal 3: Diego Miguel Cortes Martinez, professor del Departament de Farmacologia.  
Secretària: Rosa Maria Giner Pons, professora del Departament de Farmacologia.  
  
Per a les comunicacions i qualsevol problema que puga sorgir, la comissió avaluadora té la seu al Departament de Farmacologia, de la Facultat de Medicina i Odontologia de la Universitat de València.  
  
  
ANNEX IV  
  
Projecte: «Valorization of the repurposing of two drug candidates for spinal muscular atrophy, trat-ame (EXP.CI21-00985).CPI-22-732»  
Oferta pública d'un lloc de treball de Tècnic/a superior de suport a la investigació.   
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior/a de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E040.  
1.2. Jornada de treball: 37 hores setmanals.  
1.3. Funcions i tasques que s'han de desenvolupar:  
- Testeig d'hipòtesis sobre el mecanisme d'acció d'un fàrmac.  
- Quantificació de nivells d'expressió de SMN en teixits.  
- Participació en reunions i esdeveniments rellevants per a l'objectiu del contracte.  
Totes les tasques es realitzaran a la Universitat de València excepte les que requereixin desplaçaments.  
1.4. Objecte i Període: suport en tasques de valorització del reposicionament de fàrmacs.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: grau en Biotecnologia, o en Biomedicina, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Doctorat en Biotecnologia i Biomedicina, o titulació equivalent.  
  
- Formació acreditada en transferència de resultats de recerca en ciències de la vida.  
- Experiència acreditada en recerca en Atròfia Muscular Espinal.  
  
- Experiència acreditada en tècniques d'última generació de quantificació de proteïnes mitjançant immunodetecció després d'electroforesi capil·lar.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Juan Ferre Manzanero, professor del Departament de Genètica.  
Vocal 1: Ruben Dario Artero Allepuz, professor del Departament de Genètica.  
Vocal 2: Rodolfo Gozalo Gutiérrez, professor del Departament Botànica i Geologia.  
Vocal 3: Agueda Blazquez Bernal, investigadora del Institut Universitari de Biotecnologia i Biomedicina.  
Secretària: Carolina Rausell Segarra, professora del Departament de Genètica.  
  
4. Comissió avaluadora suplent  
President: José Garcia Martinez, professor del Departament de Genètica.  
Vocal 1: Manuel Pérez Alonso, professor del Departament de Genètica.  
Vocal 2: Maria Isabel Fariña Gomez, professora del Departament de Biologia Cel·lular, Biologia Funcional i Antropologia Física.  
Vocal 3: Arturo López Castel, professor del Departament de Genètica.  
Secretària: Inmaculada Rosa Garcia Robles, professora del Departament de Genètica.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Universitari de Biotecnologia i Biomedicina (BIOTECMED), de la Universitat de València.  
  
  
ANNEX V  
  
Projecte: «Cancer prevention and early detection among the homeless population in Europe: co-adapting and implementing the health navigator model (cancerless). CPI-22-759».  
Oferta pública d'un lloc de treball de Tècnic/a superior de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E029.  
1.2. Jornada de treball: 35 hores setmanals.  
1.3. Funcions i tasques que s'han de desenvolupar:  
- Recerca bibliogràfica en bases de dades científiques nacionals i internacionals.  
- Elaboració d'informes científics.  
- Elaboració de resums, articles científics i altres documents relacionats amb la disseminació del projecte.  
1.4. Objecte i Període: cerca bibliogràfica, elaboració d'informes, suport a la disseminació científica del projecte.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: grau en Psicologia, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Participació en projectes de recerca.  
- Publicacions i comunicacions.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Jorge Garces Ferrer, professor del Departament de Treball Social i Serveis Socials.  
Vocal 1: Joaquim Rius Ulldemolins, professor del Departament de Sociologia i Antropologia Social.  
Vocal 2: Rosa Maria Baños Rivera, professora del Departament de Personalitat, Avaluació i Tractaments Psicològics.  
Vocal 3: Antonio Santos Ortega, professor del Departament de Sociologia i Antropologia Social.  
Secretària: Carolina Moreno Castro, professora del Departament de Teoria dels Llenguatges i Ciències de la Comunicació.  
  
4. Comissió avaluadora suplent  
President: Francisco Rodenas Rigla, professor del Departament de Treball Social i Serveis Socials.  
Vocal 1: Maria del Mar Devesa Carpio, professora del Departament d'Economia Financera i Actuarial.  
Vocal 2: José Emilio Bosca Mares, professor del Departament d'Anàlisi Econòmica.  
Vocal 3: Yolanda Cabrera García-Ochoa, professora del Departament de Teoria Dels Llenguatges i Ciències de la Comunicació.  
Secretària: Irene Gil Saura, professora del Departament de Comercialització i Investigació de Mercats.  
  
Per a les comunicacions i qualsevol problema que puga sorgir, la comissió avaluadora té la seu a l'Institut d'Investigació en Polítiques de Benestar Social (POLIBIENESTAR), de la Universitat de València.